Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 901/12/8811	Trebišov, 25.9.2013
EEČ : 2-69-514-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec si neplnil vyživovaciu povinnosť v mieste bydliska ani inde voči XXXXX, ktorá bola rozsudkom Okresného súdu v Trebišove o úprave rodičovských práv a povinností pod č. k. 8P/322/2008 zo dňa 12.12.2008, právoplatným 30.12.2008 zverená do výchovy a opatery matky XXXXX, vyplývajúcu mu z ustanovenia § 62 Zákona o rodine č. 36/2005 Z. z., a to aj napriek tomu, že ho súd zaviazal platiť na výživu XXXXX mesačne sumou 30% zo sumy životného minima počnúc od 01.09.2008, vždy do 25. dňa, toho ktorého mesiaca vopred k rukám matky, kde túto svoju vyživovaciu povinnosť si plní nepravidelne, pričom od 01.08.2012 až doposiaľ dlhuje na výživnom celkovo sumu vo výške 347,12 €,

lebo zanikla trestnosť činu

Odôvodnenie:
	Uznesením policajného orgánu OO PZ XXXXX pod sp. zn. ČVS: ORP-1238/KC-TV-2012 zo dňa 26.02.2013 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zák., na tom skutkovom základe, ako je to uvedené vo výrokovej časti tohto uznesenia. 

	Obvinený v priebehu skráteného vyšetrovania využil ustanovenie § 86 písm. a Tr. zák. o účinnej ľútosti a dlh na bežnom výživnom za obdobie od 01.08.2012 doposiaľ (vrátane mesiaca august 2013) vo výške 348,- € uhradil k rukám matky dieťaťa XXXXX dňa 18.07.2013 peňažným poštovým poukazom na 300,- € a dňa 01.09.2013 osobne k jej rukám sumu 48,- €. 
Uvedenú skutočnosť potvrdila vo svojej výpovedi dňa aj matka dieťaťa, v ktorej uviedla, že dlh na bežnom výživnom za žalované obdobie považuje za uhradený.

Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka